Λόταρ Μάιερ

Ο Λόταρ Μάιερ (Lothar Meyer, πλήρες όνομα Γιούλιους Λόταρ Μάιερ - Julius Lothar Meyer 19 Αυγούστου 1830 – 11 Απριλίου 1895) ήταν Γερμανός χημικός. Ήταν ένας από τους πρωτοπόρους στην ανάπτυξη του πρώτου περιοδικού πίνακα των χημικών στοιχείων. Τόσο ο Ντμίτρι Μεντελέγιεφ όσο και ο Μάιερ εργάστηκαν μαζί με τον Ρόμπερτ Μπούνσεν. Ποτέ δεν χρησιμοποίησε το πρώτο του όνομα και σε όλη την διάρκεια της ζωής του ήταν γνωστός ως Λόταρ Μάιερ.

 Ο Λόταρ Μάιερ γεννήθηκε στο Βάρελ της Γερμανίας (τότε μέρος του κρατιδίου Όλντενμπουργκ). Ήταν ο γιος του Φρήντριχ Άουγκουστ Μάιερ, φυσικού, και της Άννα Μπίερμαν. Μετά την φοίτησή του στο Altes Gymnasium στο Όλντενμπουργκ, σπούδασε ιατρική στο Πανεπιστήμιο της Ζυρίχης το 1851. Δυο χρόνια μετά, σπούδασε παθολογία στο University of Würzburg, ως φοιτητής του Ρούντολφ Βίρχοβ . Στην Ζυρίχη, υπήρξε φοιτητής του Καρλ Λούντβιχ , ο οποίος τον παρότρυνε να ασχοληθεί με την χημεία της φυσιολογίας. Μετά την αποφοίτησή του ως διδάκτορας ιατρικής από το Würzburg το 1854, πήγε στο Πανεπιστήμιο της Χαϊδελβέργης όπου ο Ρόμπερτ Μπούνσεν ήταν πρόεδρος στο Τμήμα Χημείας. Το 1858, έλαβε το διδακτορικό του στην χημεία από το Πανεπιστήμιο του Μπρεσλάου με διατριβή πάνω στις επιπτώσεις του μονοξειδίου του άνθρακα στο αίμα. Με ενδιαφέροντα πάνω στην φυσιολογία της αναπνοής, αναγνώρισε ότι το οξυγόνο συνδυάζεται με την αιμοσφαιρίνη στο αίμα. Επηρεασμένος από τον μαθηματικό Γκούσταβ Κίρχοφ, ξεκίνησε να μελετά την φυσική των μαθηματικών στο Πανεπιστήμιο του Κένιγκσμπεργκ υπό την επίβλεψη του Φραντς Ερνστ Νόιμαν και το 1859, αφού έλαβε την πιστοποίηση για διδασκαλία στο πανεπιστήμιο, έγινε Privatdozent στην φυσική και στην χημεία στο Πανεπιστήμιο του Μπρεσλάου. Το 1866, ο Μάιερ δέχτηκε μια θέση στην Eberswalde Forestry Academy στο Neustadt-Eberswalde αλλά δυο χρόνια αργότερα έγινε καθηγητής στην Πολυτεχνική Σχολή Karlsruhe. Το 1872, ο Μάιερ ήταν ο πρώτος που πρότεινε ότι έξι άτομα άνθρακα σε ένα δακτύλιο βενζολίου (το οποίο είχε εισαχθεί λίγα χρόνια νωρίτερα από τον August Kekulé) συνδέονταν με μεμονωμένο σύνδεσμο μεταξύ τους, με τον τέταρτο σύνδεσμο κάθε ατόμου άνθρακα να κατευθύνεται προς το εσωτερικό του δακτυλίου. Κατά την διάρκεια του Γαλλογερμανικού πολέμου, η Πολυτεχνική Σχολή χρησιμοποιήθηκε ως νοσοκομείο και ο Μάιερ είχε ενεργό ρόλο στην φροντίδα των τραυματιών. Το 1876, ο Μάιερ έγινε καθηγητής χημείας στο Πανεπιστήμιο του Τύμπινγκεν, όπου εργάστηκε μέχρι τον θάνατό του. Ο Μάιερ παντρεύτηκε την Johanna Volkmann το 1866. Chisholm, Hugh, επιμ.. (1911) «Meyer, Julius Lothar» Εγκυκλοπαίδεια Μπριτάννικα (11η έκδοση) Cambridge University Press Seubert, Karl (1918). «Nekrolog: Lothar Meyer». Berichte der Deutschen Chemischen Gesellschaft 28 (4): 1109–1146. doi:10.1002/cber.18950280498. https://zenodo.org/record/1425816. Harald Kluge and Ingrid Kaestner, Ein Wegbereiter der physikalischen Chemie im 19. Jahrhundert, Julius Lothar Meyer (1830–1895) (Aachen: Shaker-Verlag, 2014). Otto Kraetz, "Lothar Meyer," Neue Deutsche Biographie, 17 (1994), 304–6. Έργα της/του ή για την/τον Λόταρ Μάιερ στο Internet Archive Periodic table according to Lothar Meyer (1870) Video of a talk by Michael Gordin titled "Periodicity, Priority, Pedagogy: Mendeleev and Lothar Meyer" The Internet Database of Periodic Tables. Chemogenesis web book. «Meyer, Lothar Julius». Encyclopedia Americana. 1920. (Αγγλικά) Eric Scerri's website on the periodic table